钦定古今图书集成/历象汇编/庶征典/第011卷 > 册府元龟 > 《闰位祥瑞》
## 钦定古今图书集成/历象汇编/庶征典/第011卷 > 册府元龟 > 《闰位祥瑞》

“善之著者，天乃降祥，德之应者物斯为瑞”，其所繇来
尚矣。自建安之际，㝢内外裂，江表传祚，南齐革命，施
及梁室，实分正闰。而建邦立社，创业敷政，苟非膺神明之眷，集元黄之祐，亦安能端委南面，拱揖群后哉！
故其穹旻之锡祉，昭于悬象；动植之效灵，彰于品物，
宝藏攸发，坤珍总萃，斯皆稽篇章而可复，列图品而
焯叙，形于感召，谓之《休征》者焉。